ಶಾಕುಂತಲೆಗಾಗಿ ಹಂಸಲೇಖಾ ಹುಡುಕಾಟ!

ಬೆಂಗಳೂರು: ಸಂಗೀತ ನಿರ್ದೇಶಕರಾಗಿ ಕನ್ನಡ ಚಿತ್ರರಂಗದಕ್ಕೆ ನವ ಮಾಧುರ್ಯ ತುಂಬಿದವರು ನಾದಬ್ರಹ್ಮ ಹಂಸಲೇಖಾ. ಅವರೀಗ ಶಾಕುಂತಲೆ ಎಂಬ ಚಿತ್ರವನ್ನು ನಿರ್ದೇಶನ ಮಾಡುವ ತಯಾರಿಯಲ್ಲಿದ್ದಾರೆ. ವರ್ಷದ ಹಿಂದೆಯೇ ಈ ಚಿತ್ರದ ಬಗ್ಗೆ ಸುದ್ದಿ ಶುರುವಾಗಿತ್ತಾದರೂ ಇದೀಗ ತಾನೇ ಎಲ್ಲ ಚಟುವಟಿಕೆಗಳೂ ಆರಂಭವಾಗಿವೆ.

ಭಾರತೀಯ ಚಿತ್ರರಂಗದಲ್ಲಿಯೇ ಮೈಲಿಗಲ್ಲಾಗಿ ದಾಖಲಾಗಬಲ್ಲಂಥಾ ಕಥಾನಕವನ್ನು ಶಾಕುಂತಲೆ ಚಿತ್ರ ಹೊಂದಿದೆ ಅಂತ ಹಂಸಲೇಖ ಈ ಹಿಂದೆಯೇ ಹೇಳಿಕೊಂಡಿದ್ದಾರೆ. ಇಡೀ ಚಿತ್ರ ಶಾಕುಂತಲೆಯ ಪಾತ್ರದ ಸುತ್ತಲೇ ಸುತ್ತೋದರಿಂದ ಅದಿಲ್ಲಿ ಬಹು ಮುಖ್ಯ. ಈ ಪಾತ್ರ ನಿರ್ವಹಿಸೋದು ಕೂಡಾ ಸವಾಲಿನ ಕೆಲಸವೇ. ಇದಕ್ಕೆ ಸೂಕ್ತವಾದ ಹುಡುಗಿಯನ್ನು ಆರಂಭದಿಂದಲೂ ಹಂಸಲೇಖಾ ಹುಡುಕುತ್ತಿದ್ದರು. ಇದೀಗ ಶಾಕುಂತಲೆ ಸಿಗೋ ಸಮಯ ಹತ್ತಿರಾಗಿದೆ. ಡಿಸೆಂಬರ್ ಒಂಬತ್ತರ ಹೊತ್ತಿಗೆಲ್ಲಾ ಶಾಕುಂತಲೆ ಯಾರಾಗಲಿದ್ದಾರೆಂಬುದು ಪಕ್ಕಾ ಆಗಲಿದೆಯಂತೆ!

ಸಂಗೀತ ಮತ್ತು ಗ್ರಾಫಿಕ್ಸ್ ಕೂಡಾ ಈ ಚಿತ್ರದ ಪ್ರಧಾನ ಅಂಶ. ಈ ಕಾರಣದಿಂದಲೇ ಚಿತ್ರ ಶುರುವಾಗೋದು ಕೊಂಚ ತಡವಾಗಿದೆಯಂತೆ. ಈ ವರ್ಷದ ಕಡೆಯ ಹೊತ್ತಿಗೆಲ್ಲ ಶಾಕುಂತಲೆಯ ಚಿತ್ರೀಕರಣ ಶುರುವಾಗಲಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv
ಪಬ್ಲಿಕ್ ಟಿವಿ ಆಪ್ ಡೌನ್ ಲೋಡ್ ಮಾಡಿ: play.google.com/publictv
ಯೂ ಟ್ಯೂಬ್‍ನಲ್ಲಿ ಪಬ್ಲಿಕ್ ಟಿವಿಯನ್ನು ಸಬ್ ಸ್ಕ್ರೈಬ್ ಮಾಡಿ: youtube.com/publictvnewskannada
ಫೇಸ್‍ಬುಕ್‍ನಲ್ಲಿ ಪಬ್ಲಿಕ್ ಟಿವಿಯನ್ನು ಲೈಕ್ ಮಾಡಿ: facebook.com/publictv
ಟ್ವಿಟ್ಟರ್‌ನಲ್ಲಿ ಪಬ್ಲಿಕ್ ಟಿವಿಯನ್ನು ಫಾಲೋ ಮಾಡಿ: twitter.com/publictvnews